ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
മിസോറാമിലെ കല്ല് ക്വാറി ദുരന്തത്തിലെ ജീവഹാനിയിൽ പ്രധാനമന്ത്രി അനുശോചിച്ചു
ദുരിതബാധിതർക്ക് പി എം എൻ ആർ എഫിൽ നിന്ന് സഹായധനം പ്രഖ്യാപിച്ചു
മിസോറാമിലെ കല്ല് ക്വാറി തകർച്ചയിൽ ഉണ്ടായ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധമായ ദുഃഖം രേഖപ്പെടുത്തി. പ്രധാനമന്ത്രിയുടെ ദേശീയ ദുരിതാശ്വാസ നിധിയിൽ നിന്ന്  ദുരിതബാധിതർക്ക് ധനസഹായവും ശ്രീ മോദി പ്രഖ്യാപിച്ചിട്ടുണ്ട്.
പ്രധാനമന്ത്രിയുടെ ഓഫീസ് ട്വീറ്റ് ചെയ്തു;
മിസോറാമിലെ ദാരുണമായ കല്ല് ക്വാറി ദുരന്തത്തിൽ തങ്ങളുടെ പ്രിയപ്പെട്ടവരെ നഷ്ടപ്പെട്ടവരോടൊപ്പമാണ് എന്റെ ചിന്തകൾ. മരിച്ച ഓരോ വ്യക്തിയുടെയും അടുത്ത ബന്ധുക്കൾക്ക് പി എം എൻ ആർ എഫിൽ നിന്ന് 2 ലക്ഷം രൂപ സഹായധനം നൽകും. പരിക്കേറ്റവർക്ക് അൻപതിനായിരം രൂപയും നൽകും : പ്രധാനമന്ത്രി "
ആഭ്യന്തരകാര്യ മന്ത്രാലയം
ഉം-പുന് ചുഴലിക്കാറ്റ്: പശ്ചിമബംഗാളിലെ ദുരിതാശ്വാസ, പുനരുദ്ധാരണ പ്രവര്ത്തനങ്ങള് കേന്ദ്ര ഗവണ്മെന്റ് അവലോകനം ചെയ്തു
പശ്ചിമബംഗാളില് ഉം-പുന് ചുഴലിക്കൊടുങ്കാറ്റ് ബാധിച്ച മേഖലകളിലെ പുനരുദ്ധാരണ പ്രവര്ത്തനങ്ങളുടെ ഏകോപനത്തിനായി കേന്ദ്ര ക്യാബിനറ്റ് സെക്രട്ടറി ശ്രീ രാജീവ് ഗൗബെ അധ്യക്ഷനായ നാഷണല് ക്രൈസിസ് മാനേജ്മെന്റ് കമ്മിറ്റി  അഞ്ചാം തവണയും യോഗം ചേര്ന്നു.
സംസ്ഥാനത്ത് വൈദ്യുതി, വാര്ത്താ വിനിമയം, കുടിവെള്ളം എന്നിവ പുനസ്ഥാപിക്കുന്നതിന് മുന്ഗണന നല്കണമെന്ന് ക്യാബിനറ്റ് സെക്രട്ടറി ശ്രീ.രാജീവ് ഗൗബെ ആവശ്യപ്പെട്ടു.
സംസ്ഥാനം ആവശ്യപ്പെടുന്ന എല്ലാ സഹായങ്ങളും നല്കുന്നതിനായി പശ്ചിമ ബംഗാള് ഗവണ്മെന്റുമായി ചേര്ന്നുപ്രവര്ത്തിക്കാന് കേന്ദ്ര മന്ത്രാലയങ്ങളിലെയും വിവിധ കേന്ദ്ര ഏജന്സികളിലെയും ഉദ്യോഗസ്ഥര്ക്കു അദ്ദേഹം നിര്ദേശം നല്കി. സംസ്ഥാനത്തിന്റെ ആവശ്യപ്രകാരം ഭക്ഷ്യധാന്യളുടെ മതിയായ ശേഖരം ഉറപ്പാക്കിയിട്ടുണ്ട്. പ്രധാനമന്ത്രി പശ്ചിമബംഗാളിനു പ്രഖ്യാപിച്ച ദുരിതാശ്വാസ സഹായമായ 1000 കോടി രൂപ സംസ്ഥാന ഗവണ്മെന്റിന് ഇതിനകം കന്നെ കൈമാറിക്കഴിഞ്ഞു.
ചുഴലിക്കാറ്റ് തകര്ത്ത വൈദ്യുതി, വാര്ത്താ വിനിമയ സംവിധാനങ്ങള് പുനസ്ഥാപിക്കുന്ന പ്രവര്ത്തനങ്ങള് മുന്ഗണന നല്കി ആരംഭിച്ചതായി വീഡിയോ കോണ്ഫറന്സ് വഴി യോഗത്തില് പങ്കെടുത്ത പശ്ചിമ ബംഗാള് ചീഫ് സെക്രട്ടറി അറിയിച്ചു. ചില പ്രദേശങ്ങളില് വൈദ്യുതി, വാര്ത്താ വിനിമയ സംവിധാനങ്ങള് പാടേ തകര്ന്നിരിക്കുകയാണ്. കേന്ദ്ര ഏജന്സികളുടെയും അയല് സംസ്ഥാനങ്ങളുടെയും സഹകരണത്തോടെയാണ് ഇവ പുനര്
നിര്മിക്കുന്നത്. രക്ഷാ, ആശ്വാസ പ്രവര്ത്തനങ്ങള്ക്ക് കേന്ദ്ര ഗവണ്മെന്റ് നല്കിയ പിന്തുണയ്ക്ക് അദ്ദേഹം നന്ദി പറഞ്ഞു.
അതിനിടെ, തകര്ന്ന റോഡുകള് ഗതാഗത യോഗ്യമാക്കുന്നതിന് എന്ഡിആര്എഫിനും എസ്ഡിആര്എഫിനുമൊപ്പം കരസേനയെയും കൊല്ക്കൊത്തയില് നിയോഗിച്ചു. സംസ്ഥാനത്തെ നാശനഷ്ടങ്ങള് വിലയിരുത്താന് കേന്ദ്ര ആഭ്യന്തര മന്ത്രാലയം ഉടന് തന്നെ പ്രത്യേക സംഘത്തെ അയക്കും.
പശ്ചിമ ബംഗാള് ചീഫ് സെക്രട്ടറിക്കു പുറമേ ആഭ്യന്തരം,ഊര്ജ്ജം, വാര്ത്താവിനിമയം, ഭക്ഷ്യ-പൊതുവിതരണം, ആരോഗ്യം,കുടിവെള്ള-പൊതുശുചിത്വം എന്നീ മന്ത്രാലയങ്ങളിലെ മുതിര്ന്ന ഉദ്യോഗസ്ഥരും യോഗത്തില് പങ്കെടുത്തു.
ട്രേഡ് റെമഡി സഹകരണത്തിനായുള്ള ഇന്ത്യ-കൊറിയ ധാരണാപത്രത്തിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭാ യോഗം മുന്കാലപ്രാബല്യത്തോടെ അംഗീകാരം നല്കി.
കൊറിയന് പ്രസിഡന്റ് 2018 ജൂലൈയില് ഇന്ത്യ സന്ദര്ശിച്ച വേളയിലായിരുന്നു ധാരണാപത്രം ഒപ്പുവെക്കപ്പെട്ടത്.
ആന്റി ഡംപിങ്, സബ്സിഡിയും തത്തുല്യവുമായ സുരക്ഷാസംവിധാനങ്ങള് തുടങ്ങി ഉഭയകക്ഷിവ്യാപാര ബന്ധം ദൃഢപ്പെടുത്തുന്നതിനായി ട്രേഡ് റെമഡീസ് രംഗത്ത് ഇരു രാജ്യങ്ങളും തമ്മിലുള്ള സഹകരണം മെച്ചപ്പെടുന്നതിനു ധാരണാപത്രം ഉപകരിക്കും.
തൊഴില്, ഉദ്യോഗ മന്ത്രാലയം
തൊഴിൽ ശക്തിയിൽ സ്ത്രീകളുടെ പങ്കാളിത്തം
ന്യൂ ഡൽഹി: ജൂലൈ 20, 2022
2020-21 വർഷത്തെ ഏറ്റവും പുതിയ പീരിയോഡിക് ലേബർ ഫോഴ്സ് സർവേ  റിപ്പോർട്ട് അനുസരിച്ച്, 15 വയസും അതിൽ കൂടുതലും പ്രായമായ സാധാരണ തലത്തിലുള്ള  പുരുഷ, സ്ത്രീ തൊഴിലാളികളുടെ എണ്ണത്തിലെ അനുപാതം , യഥാക്രമം 73.5%, 31.4% എന്നിങ്ങനെയാണ്.
കൂടാതെ, 12.07.2022 ലെ കണക്കനുസരിച്ച്, ഇ-ശ്രം പോർട്ടലിലെ അസംഘടിത തൊഴിലാളികളുടെ മൊത്തം രജിസ്ട്രേഷനിൽ, സ്വയം സാക്ഷ്യപ്പെടുത്തിയതിന്റെ അടിസ്ഥാനത്തിൽ 52.84% സ്ത്രീകളാണ്.
തൊഴിൽ ശക്തിയിലും തൊഴിലിന്റെ ഗുണനിലവാരത്തിലും സ്ത്രീകളുടെ പങ്കാളിത്തം മെച്ചപ്പെടുത്തുന്നതിന് ഗവണ്മെന്റ് വിവിധ നടപടികൾ സ്വീകരിച്ചിട്ടുണ്ട്. സാമൂഹ്യ സുരക്ഷ കോഡ് 2020, തൊഴിൽ സുരക്ഷ, ആരോഗ്യം, ജോലി സാഹചര്യങ്ങൾ  എന്നിവ സംബന്ധിച്ച കോഡ് 2020, വേതനം സംബന്ധിച്ച കോഡ് 2019 എന്നിവ സ്ത്രീ ജീവനക്കാരുടെ സംരക്ഷണത്തിനായുള്ള തൊഴിൽ സാഹചര്യങ്ങളും അനുബന്ധ കാര്യങ്ങളും പ്രതിപാദിക്കുന്നു.
സ്ത്രീ തൊഴിലാളികളുടെ തൊഴിലവസരം വർധിപ്പിക്കുന്നതിന്, വനിതാ വ്യാവസായിക പരിശീലന സ്ഥാപനങ്ങൾ, ദേശീയ തൊഴിലധിഷ്ഠിത പരിശീലന സ്ഥാപനങ്ങൾ, പ്രാദേശിക തൊഴിലധിഷ്ഠിത പരിശീലന സ്ഥാപനങ്ങൾ എന്നിവയുടെ ശൃംഖലയിലൂടെ ഗവണ്മെന്റ് അവർക്ക് പരിശീലനം നൽകുന്നു.
ഇന്ന് രാജ്യ സഭയിൽ രേഖാമൂലം നൽകിയ മറുപടിയിൽ കേന്ദ്രതൊഴിൽ സഹമന്ത്രി ശ്രീ രാമേശ്വർ തെലിയാണ് ഈ വിവരം അറിയിച്ചത്.
RRTN/SKY
(Visitor Counter : 75
പ്രധാനമന്ത്രിയുടെ ഓഫീസ്
ഇന്ത്യയുടെ ബഹിരാകാശ ഇതിഹാസത്തിൽ ചന്ദ്രയാൻ-3 ഒരു പുതിയ അധ്യായം എഴുതുന്നു: പ്രധാനമന്ത്രി
ചന്ദ്രയാൻ-3 വിക്ഷേപണത്തിൽ ഇന്ത്യൻ ശാസ്ത്രജ്ഞരുടെ അക്ഷീണമായ അർപ്പണബോധത്തെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഇന്ത്യൻ സ്പേസ് റിസർച്ച് ഓർഗനൈസേഷന്റെ ട്വീറ്റ് പങ്കുവെച്ചുകൊണ്ട് പ്രധാനമന്ത്രി ട്വീറ്റ് ചെയ്തു;
ഇന്ത്യയുടെ ബഹിരാകാശ ഇതിഹാസത്തിൽ ചന്ദ്രയാൻ-3 ഒരു പുതിയ അധ്യായം എഴുതുന്നു. ഓരോ ഇന്ത്യക്കാരന്റെയും സ്വപ്നങ്ങളെയും അഭിലാഷങ്ങളെയും ഉയർത്തികൊണ്ട് അത് ഉയരത്തിൽ കുതിക്കുന്നു. ഈ സുപ്രധാന നേട്ടം നമ്മുടെ ശാസ്ത്രജ്ഞരുടെ അക്ഷീണമായ അർപ്പണബോധത്തിന്റെ തെളിവാണ്. അവരുടെ ഉത്സാഹത്തെയും ചാതുര്യത്തെയും ഞാൻ അഭിവാദ്യം ചെയ്യുന്നു!
ആരോഗ്യ, കുടുംബക്ഷേമ മന്ത്രാലയം
ഒരു ദിവസം 7,19,364 പരിശോധനകളെന്ന നേട്ടത്തില് ഇന്ത്യ
ഇതുവരെ ആകെ പരിശോധിച്ചത് 2,41,06,535 സാമ്പിളുകളാണ്
(ഒരു ദിവസം ഏഴു ലക്ഷത്തിലധികം കോവിഡ് പരിശോധനകളെന്ന റെക്കോര്ഡ് നേട്ടത്തില് ഇന്ത്യ. കഴിഞ്ഞ 24 മണിക്കൂറിനുള്ളില് രാജ്യത്ത് നടത്തിയത് 7,19,364 പരിശോധനകളാണ്.രാജ്യത്ത് ഇതുവരെ ആകെ പരിശോധിച്ചത് 2,41,06,535 സാമ്പിളുകളാണ്.
ടെസ്റ്റ്, ട്രാക്ക്, ട്രീറ്റ്'' നയത്തില് ശ്രദ്ധചെലുത്തുന്ന ഇന്ത്യ തുടര്ച്ചയായ നിരവധി ദിവസങ്ങളില് 6 ലക്ഷത്തിലധികം കോവിഡ് -19 സാമ്പിളുകള് പരിശോധിച്ചു.
ഒരു ദിവസം ഏറ്റവും കൂടുതല് പേര് കോവിഡ് രോഗമുക്തി നേടുന്നതിനും രാജ്യം ഇന്നലെ സാക്ഷ്യം വഹിച്ചു. കഴിഞ്ഞ 24 മണിക്കൂറിൽ 53,879 പേർക്ക് രോഗം ഭേദമായതോടെ കോവിഡ് രോഗമുക്തി നേടിയവരുടെ ആകെ എണ്ണം 14,80,884 ആയി. ഇത് ചികിത്സയിലുള്ളവരുടെ എണ്ണത്തിന്റെ ഇരട്ടിയില് അധികമാണ്. ചികിത്സയിലുള്ള കോവിഡ് രോഗികളുടെ 2.36 മടങ്ങാണ് രോഗമുക്തി നേടിയവരുടെ എണ്ണം. രോഗമുക്തരുടെ എണ്ണത്തില് സ്ഥിരമായ വര്ധന വന്നതോടെ,
രോഗമുക്തി നിരക്ക് ഉയര്ന്ന് 68.78 % എന്ന നിലയിലെത്തി.സുഖം പ്രാപിച്ചവരും ചികിത്സയിലുള്ളവരും തമ്മിലുള്ള അന്തരം 8,52,137 ആയി. മരണ നിരക്കും കുറഞ്ഞ് 2.01 ശതമാനത്തിലേക്ക് എത്തി.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
ഇലക്ട്രോണിക്സ് & ഐ.ടി മന്ത്രാലയം
ഡിപിഡിപി ബിൽ 2022 : സഹമന്ത്രി രാജീവ് ചന്ദ്രശേഖർ പൊതുജനസമ്പർക്ക ചർച്ച ടത്തി
നിയമനിർമ്മാണത്തിന്റെ പ്രധാന ഭാഗമാണ് കൂടിയാലോചനകൾ എന്ന് പ്രധാനമന്ത്രി നരേന്ദ്രമോദി ജി എപ്പോഴും ഊന്നിപ്പറഞ്ഞിട്ടുണ്ട്: സഹമന്ത്രി രാജീവ് ചന്ദ്രശേഖർ
ബിൽ നിലവിൽ വന്നു കഴിയുമ്പോൾ സ്ഥാപനങ്ങൾ ആഴത്തിലുള്ള പെരുമാറ്റ മാറ്റങ്ങളിലേക്ക് പോകേണ്ടതുണ്ട് ; ഇത് അവർക്ക് സാധാരണ പോലെ ബിസിനസ്സ് ആയിരിക്കില്ല: സഹമന്ത്രി രാജീവ് ചന്ദ്രശേഖർ
കേന്ദ്ര നൈപുണ്യ വികസന, സംരംഭകത്വ, ഇലക്ട്രോണിക്സ്, ഐടി വകുപ്പ് സഹമന്ത്രി രാജീവ് ചന്ദ്രശേഖർ ഇന്ന് വിവിധ മേഖലകളിൽ നിന്നുള്ള 200-ലധികം പങ്കാളികളുമായി കൂടിക്കാഴ്ച നടത്തി ഡിജിറ്റൽ സ്വകാര്യ വിവര സംരക്ഷണ ബില്ല് 2022- സംബന്ധിച്ച പൊതു കൂടിയാലോചനകൾ നടത്തി. ബില്ലിന്മേൽ പൊതുജനങ്ങൾക്ക് 2023 ജനുവരി 2 വരെ അഭിപ്രായം രേഖപ്പെടുത്താവുന്നതാണ് .
MoS Shri Rajeev Chandrasekhar deliberating on Digital Personal Data Protection Bill 2022
വ്യവസായ, നിയമ സ്ഥാപനങ്ങൾ, ഉപഭോക്താക്കൾ, പൗര സമൂഹം എന്നിവരുടെ പ്രതിനിധികൾ ഇന്നത്തെ ചർച്ചയിൽ പങ്കെടുത്തവരിൽപ്പെടുന്നു. വ്യക്തിഗത വിവര സംരക്ഷണത്തിനായി ബില്ലിൽ പ്രതിപ്പഠിക്കുന്ന വ്യവസ്ഥകൾ വഹിക്കാൻ പോകുന്ന നിർണായക പങ്കിനെക്കുറിച്ച് യോഗം ചർച്ച ചെയ്തു.
വ്യക്തിഗത ഡാറ്റ ദുരുപയോഗം ചെയ്യുന്നത് തടയുന്ന ആധുനിക ചട്ടക്കൂട് നിർമ്മിക്കുക എന്നതാണ് നരേന്ദ്ര മോദി സർക്കാരിന്റെ കാഴ്ചപ്പാടെന്നും അതും ഒരു ഭരിച്ച ചട്ടക്കൂട് സൃഷ്ടിക്കാത്ത വിധത്തിലാണ് രൂപപ്പെടുത്തിയിരിക്കുന്നതെന്നും യോഗത്തിൽ സംസാരിച്ച ശ്രീ രാജീവ് ചന്ദ്രശേഖർ പറഞ്ഞു.
ഡാറ്റ നയിക്കുന്ന ഇന്നൊവേഷനും സ്റ്റാർട്ടപ്പ് ആവാസ വ്യവസ്ഥയും സജീവമാകുമ്പോൾ വ്യക്തിഗത ഡാറ്റ സംരക്ഷണത്തിനുള്ള ഒരു ചാലകശക്തിയായി ബിൽ പ്രവർത്തിക്കുമെന്ന് അദ്ദേഹം പറഞ്ഞു. “ബില്ലിന് ശേഷം, ഡാറ്റ കൈകാര്യം ചെയ്യുന്ന സ്ഥാപനങ്ങൾ ആഴത്തിലുള്ള പെരുമാറ്റ മാറ്റങ്ങളിലേക്ക് മാറേണ്ടതുണ്ട്. -- ഇത് അവർക്ക് സാധാരണ പോലെയുള്ള പതിവ് ബിസിനസ്സ് ആയിരിക്കില്ല,” അദ്ദേഹം പറഞ്ഞു.
വ്യക്തിഗത വിവരം ദുരുപയോഗം ചെയ്യുന്നവർക്കുള്ള പിഴ വ്യവസ്ഥ, കുട്ടികളുടെ വിവരം പങ്കുവെക്കുന്നതിൽ രക്ഷാകർത്താക്കളുടെ സമ്മതം നേടൽ, അതിർത്തി കടന്നുള്ള ഡാറ്റാ ഉപയോഗം മുതലായവ സംബന്ധിച്ചും ബില്ലിലെ വിവിധ വ്യവസ്ഥകളുമായി ബന്ധപ്പെട്ടും വിവിധ നിർദ്ദേശങ്ങളുമായി അതാത് മേഖലയുമായി ബന്ധപ്പെട്ടവർ സംസാരിച്ചു. സർക്കാരിന്റെ ഡാറ്റ ഉപയോഗിക്കുന്നത് സംബന്ധിച്ച സമ്മത വ്യവസ്ഥകൾ  മന്ത്രി വ്യക്തത നൽകി.ഇലക്ട്രോണിക്സ് ആൻഡ് ഇൻഫർമേഷൻ ടെക്നോളജി മന്ത്രാലയം അഡീഷണൽ സെക്രട്ടറി അമിത് അഗർവാൾ, സീനിയർ ഡയറക്ടറും ഗ്രൂപ്പ് കോർഡിനേറ്ററുമായ രാകേഷ് മഹേശ്വരി എന്നിവർ ചർച്ചകൾ നിയന്ത്രിച്ചു.
MoS Shri Rajeev Chandrasekhar deliberating on Digital Personal Data Protection Bill 2022
പ്രധാനമന്ത്രിയുടെ ഓഫീസ്
മുഹമ്മദ് അസ്രാറുള് ഹക്ക് എം.പി.യുടെ നിര്യാണത്തില് പ്രധാനമന്ത്രി അനുശോചിച്ചു
പ്രധാനമന്ത്രി ശ്രീ. നരേന്ദ്ര മോദി ലോകസഭാംഗം ശ്രീ. മുഹമ്മദ് അസ്രാറുള് ഹക്കിന്റെ നിര്യാണത്തില് അനുശോചനം രേഖപ്പെടുത്തി.
(ബീഹാറിലെ കിഷന്ഗഞ്ചില് നിന്നുള്ള ലോകസഭാംഗമായ ശ്രീ. മുഹമ്മദ് അസ്രാറുള് ഹക്കിന്റെ നിര്യാണത്തില് ദുഖിക്കുന്നു. ദുഖത്തിന്റെ ഈ വേളയില് എന്റെ ചിന്തകള് അദ്ദേഹത്തിന്റെ കുടുംബത്തോടും അനുയായികളോടുമൊപ്പമാണ്, പ്രധാനമന്ത്രി പറഞ്ഞു.
ND MRD - 912
പ്രധാനമന്ത്രിയുടെ ഓഫീസ്
പ്രമുഖ യുഎസ് അക്കാദമിക് വിദഗ്ധരുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് യുഎസിലെ ന്യൂയോർക്കിൽ പ്രമുഖ യുഎസ് അക്കാദമിക് വിദഗ്ധരുമായി കൂടിക്കാഴ്ച നടത്തി. കൃഷി, വിപണനം, എഞ്ചിനീയറിംഗ്, ആരോഗ്യം, ശാസ്ത്രം, സാങ്കേതികവിദ്യ എന്നീ വിവിധ മേഖലകളിൽ നിന്നുള്ള അക്കാദമിക് വിദഗ്ധർ കൂടിക്കാഴ്ചയിൽ ഉൾപ്പെട്ടു.
ഇന്ത്യയുടെ പുതിയ വിദ്യാഭ്യാസ നയത്തിന് കീഴിലുള്ള ഗവേഷണ സഹകരണവും ദ്വിമുഖ അക്കാദമിക വിനിമയവും വർദ്ധിപ്പിക്കുന്നതിനുള്ള സാധ്യതകളും അവർ ചർച്ച ചെയ്തു.
അക്കാദമിക് വിദഗ്ധർ തങ്ങളുടെ വൈദഗ്ധ്യമുള്ള മേഖലകളിൽ നിന്നുള്ള കാഴ്ചപ്പാടുകളും അനുഭവങ്ങളും പ്രധാനമന്ത്രിയുമായി പങ്കുവെച്ചു.
ആശയവിനിമയത്തിൽ പങ്കെടുത്ത അക്കാദമിക് വിദഗ്ധരുടെ വിശദാംശങ്ങൾ താഴെ കൊടുക്കുന്നു:
- ശ്രീമതി ചന്ദ്രിക ടണ്ടൻ, ബോർഡ് ചെയർ, എൻ വൈ യു ടണ്ടൻ സ്കൂൾ ഓഫ് എഞ്ചിനീയറിംഗ്
- പെൻസിൽവാനിയ സ്റ്റേറ്റ് യൂണിവേഴ്സിറ്റി പ്രസിഡന്റ് ഡോ. നീലി ബെന്ദാപുഡി
- ഡോ. പ്രദീപ് ഖോസ്ല, ചാൻസലർ, യൂണിവേഴ്സിറ്റി ഓഫ് കാലിഫോർണിയ, സാൻ ഡിയാഗോ
- ഡോ. സതീഷ് ത്രിപാഠി, ബഫലോയിലെ യൂണിവേഴ്സിറ്റി പ്രസിഡന്റ്
- പ്രൊഫസർ ജഗ്മോഹൻ രാജു, മാർക്കറ്റിംഗ് പ്രൊഫസർ, വാർട്ടൺ സ്കൂൾ ഓഫ് ബിസിനസ്, പെൻസിൽവാനിയ യൂണിവേഴ്സിറ്റി
- ഡോ. മാധവ് വി. രാജൻ, ഡീൻ, ബൂത്ത് സ്കൂൾ ഓഫ് ബിസിനസ്, ചിക്കാഗോ യൂണിവേഴ്സിറ്റി
- പ്രൊഫസർ രത്തൻ ലാൽ, ഡിസ്റ്റിംഗ്വിഷ്ഡ് യൂണിവേഴ്സിറ്റി സോയിൽ സയൻസ് പ്രൊഫസർ; ഡയറക്ടർ, CFAES രത്തൻ ലാൽ സെന്റർ ഫോർ കാർബൺ മാനേജ്മെന്റ് ആൻഡ് സീക്വസ്ട്രേഷൻ, ഒഹായോ സ്റ്റേറ്റ് യൂണിവേഴ്സിറ്റി
- ഡോ. അനുരാഗ് മൈറൽ, കാർഡിയോവാസ്കുലർ മെഡിസിൻ അഡ്ജങ്ക്റ്റ് പ്രൊഫസർ, സ്റ്റാൻഫോർഡ് യൂണിവേഴ്സിറ്റി & ഫാക്കൽറ്റി ഫെലോയും സ്റ്റാൻഫോർഡ് യൂണിവേഴ്സിറ്റിയിലെ സെന്റർ ഫോർ ഇന്നൊവേഷൻ ആൻഡ് ഗ്ലോബൽ ഹെൽത്തിൽ ടെക്നോളജി ഇന്നൊവേഷനും ഇംപാക്റ്റിനുമുള്ള ലീഡും.
--ND--
(
വിദ്യാഭ്യാസ മന്ത്രാലയം
ഉപരാഷ്ട്രപതി ഡൽഹി ഐഐടിയുടെ വജ്ര ജൂബിലി ആഘോഷങ്ങൾ ഉദ്ഘാടനം ചെയ്തു
ഐഐടികളിലെയും മറ്റ് ഉന്നത വിദ്യാഭ്യാസ സ്ഥാപനങ്ങളിലെയും ഗവേഷണങ്ങൾ സാമൂഹ്യപ്രസക്തമായിരിക്കണമെന്നും കാലാവസ്ഥാ വ്യതിയാനം മുതൽ ആരോഗ്യ പ്രശ്നങ്ങൾ വരെ മനുഷ്യർ അഭിമുഖീകരിക്കുന്ന വിവിധ പ്രശ്നങ്ങൾക്ക് പരിഹാരം കണ്ടെത്തുന്നതിൽ ശ്രദ്ധ കേന്ദ്രീകരിക്കണമെന്നും ഉപരാഷ്ട്രപതി ശ്രീ എം വെങ്കയ്യ നായിഡു ഊന്നിപ്പറഞ്ഞു. ഡൽഹി ഐഐടിയുടെ വജ്ര ജൂബിലി ആഘോഷങ്ങൾ വീഡിയോ കോൺഫറൻസിലൂടെ ഉദ്ഘാടനം ചെയ്യുകയായിരുന്നു അദ്ദേഹം.
സാമൂഹ്യപ്രശ്നങ്ങൾക്ക് പരിഹാരം കണ്ടെത്തുന്നതിൽ ശ്രദ്ധ കേന്ദ്രീകരിക്കുന്ന ഗവേഷണ-വികസന പദ്ധതികളിൽ കൂടുതൽ നിക്ഷേപം നടത്തണമെന്ന് ആഹ്വാനം ചെയ്ത ഉപരാഷ്ട്രപതി, അത്തരം പദ്ധതികൾ കണ്ടെത്തുന്നതിനും അവയ്ക്ക് ധനസഹായം എത്തിക്കുന്നതിനും സ്വകാര്യമേഖല സഹകരിക്കണമെന്ന് അഭ്യർത്ഥിച്ചു.
ഇന്ത്യൻ കർഷകരും ഗ്രാമീണരും അഭിമുഖീകരിക്കുന്ന പ്രശ്നങ്ങളിൽ ശ്രദ്ധ ചെലുത്താൻ ഐഐടിയോട് ആഹ്വാനം ചെയ്ത ശ്രീ നായിഡു കൃഷി ഉൽപാദന വർദ്ധന മാത്രമല്ല, പോഷകവും പ്രോട്ടീൻ സമ്പുഷ്ടവുമായ ഭക്ഷ്യ ഉൽപാദനത്തിൽ പ്രത്യേക ശ്രദ്ധ നൽകണമെന്നും ആവശ്യപ്പെട്ടു.
അത്യാധുനിക സാങ്കേതികവിദ്യ വികസിപ്പിക്കുന്നതിന് വ്യവസായമേഖലയുമായി പരസ്പരം ഉപകാരപ്പെടുന്ന ബന്ധം സ്ഥാപിക്കാൻ ഉന്നത വിദ്യാഭ്യാസ സ്ഥാപനങ്ങളോട് ആവശ്യപ്പെട്ട അദ്ദേഹം, വ്യവസായ രംഗത്തെ വിദഗ്ധർ ഗവേഷകരുടെ ഉപദേശകരായി വർത്തിക്കണമെന്നും പറഞ്ഞു.
അന്താരാഷ്ട്ര വിദ്യാഭ്യാസ കേന്ദ്രമായി ഇന്ത്യയെ മാറ്റാനാഗ്രഹിക്കുന്ന പുതിയ വിദ്യാഭ്യാസ നയത്തില് ആഹ്ളാദം പ്രകടിപ്പിച്ച ശ്രീ നായിഡു ആഗോളതലത്തിൽ മികച്ച 500 എണ്ണത്തിൽ എട്ട് ഇന്ത്യൻ സ്ഥാപനങ്ങൾ മാത്രമാണ് ഉള്ളതെന്നും ചൂണ്ടിക്കാട്ടി. വിദ്യാഭ്യാസ മന്ത്രി ഡോ രമേശ് പൊഖ്രിയാൽ നിഷാങ്കും ചടങ്ങിൽ പങ്കെടുത്തു.(Visitor Counter : 121
ആരോഗ്യ, കുടുംബക്ഷേമ മന്ത്രാലയം
52.56 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
ഇതുവരെ എല്ലാ സ്രോതസ്സുകളിൽ നിന്നും 52.56 കോടിയിൽ അധികം  വാക്സിൻ ഡോസുകൾ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും നൽകി. കൂടാതെ, 48,43,100 ഡോസുകൾ കൂടി കേന്ദ്രം ഉടൻ കൈമാറും.
ഇതിൽ പാഴായതുൾപ്പെടെ 51,09,58,562 ഡോസാണ് മൊത്തം ഉപഭോഗമായി കണക്കാക്കുന്നത് .
2.07 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും സ്വകാര്യ ആശുപത്രികളുടെയും പക്കൽ ഇപ്പോഴും ലഭ്യമാണ്.
(Visitor Counter : 137
പ്രധാനമന്ത്രിയുടെ ഓഫീസ്
അമേരിക്കൻ ഗായികയും ഗ്രാമി അവാർഡ് ജേതാവുമായ ഫാൽഗുനി ഷായുമായി പ്രധാനമന്ത്രിയുടെ കൂടിക്കാഴ്ച
ഇന്ത്യൻ അമേരിക്കൻ ഗായികയും സംഗീതസംവിധായകയും ഗ്രാമി അവാർഡ് ജേതാവുമായ ഫാൽഗുനി ഷായുമായി പ്രധാനമന്ത്രി ശ്രീ നരേന്ദ്ര മോദി ഇന്ന് യുഎസിലെ ന്യൂയോർക്കിൽ കൂടിക്കാഴ്ച നടത്തി.
ആരോഗ്യകരവും പരിസ്ഥിതി സൗഹൃദവുമായ ചെറുധാന്യങ്ങളെ കുറിച്ച് അവബോധം വളർത്തുന്ന ‘അബണ്ടൻസ് ഇൻ മില്ലറ്റ്സ്’ എന്ന ഗാനത്തിന് പ്രധാനമന്ത്രി ശ്രീമതി ഷായെ അഭിനന്ദിച്ചു. തന്റെ സംഗീതത്തിലൂടെ ഇന്ത്യയിലെയും അമേരിക്കയിലെയും ജനങ്ങളെ ഒരുമിച്ച് കൊണ്ടുവന്നതിന് പ്രധാനമന്ത്രി അവരെ അഭിനന്ദിച്ചു.
--ND--
(
പ്രധാനമന്ത്രിയുടെ ഓഫീസ്
ഡോ. ശ്യാമപ്രസാദ് മുഖര്ജിയുടെ ജന്മവാര്ഷിക ദിനത്തില് പ്രധാനമന്ത്രി അദ്ദേഹത്തിന് പ്രണാമം അര്പ്പിച്ചു
ഡോ. ശ്യാമപ്രസാദ് മുഖര്ജിയുടെ ജന്മവാര്ഷിക ദിനത്തില് പ്രധാനമന്ത്രി ശ്രീ. നരേന്ദ്ര മോദി അദ്ദേഹത്തിന് പ്രണാമം അര്പ്പിച്ചു.
'ഡോ. ശ്യാമപ്രസാദ് മുഖര്ജിയുടെ ജയന്തി ദിനത്തില് ഞാന് അദ്ദേഹത്തെ വണങ്ങുന്നു.
ശ്രേഷ്ഠനായ വിദ്യാഭ്യാസ വിചക്ഷണന്, മികച്ച ഭരണാധികാരി, ഇന്ത്യയുടെ ഐക്യത്തിനും, സ്വാതന്ത്ര്യത്തിനും വേണ്ടി പൊരുതിയ അതികായന് എന്നീ നിലകളിലെല്ലാം ഡോ. മുഖര്ജി ഓര്മ്മിക്കപ്പെടും.'
(ND/MRD
രാജ്യരക്ഷാ മന്ത്രാലയം
ലേയിലെ ദിഹാറിൽ ഡിആർഡിഒ കോവിഡ് 19 പരിശോധന സൗകര്യം ആരംഭിച്ചു
ന്യൂഡൽഹി, ജൂലൈ 23, 2020
കേന്ദ്രഭരണ പ്രദേശമായ ലഡാക്കിൽ കൊറോണ വൈറസ് പരിശോധനകളുടെ എണ്ണം വർദ്ധിപ്പിക്കുന്നതിനായി ഡിആർഡിഒ, ലേ ആസ്ഥാനമായുള്ള ലബോറട്ടറി, ഡിഫൻസ് ഇൻസ്റ്റിറ്റ്യൂട്ട് ഓഫ് ഹൈ ആൾട്ടിറ്റ്യൂഡ് റിസർച്ചിൽ  കോവിഡ്–19 പരിശോധനാ സൗകര്യം ആരംഭിച്ചു. രോഗബാധിതരെ അതിസൂക്ഷ്മമായി നിരീക്ഷിക്കുന്നതിനു പരിശോധന സൗകര്യം സഹായകരമാകും. ഇന്ത്യൻ കൗൺസിൽ ഓഫ് മെഡിക്കൽ റിസർച്ചിന്റെ  സുരക്ഷാ മാനദണ്ഡങ്ങളും മാർഗ്ഗനിർദ്ദേശങ്ങളും പാലിച്ചാണ് സൗകര്യമൊരുക്കിയത്. പരിശോധനാ കേന്ദ്രം 2020 ജൂലൈ 22 ന് ലഡാക്ക് ലെഫ്റ്റനന്റ് ഗവർണർ ശ്രീ ആർ കെ മാഥൂർ ഉദ്ഘാടനം ചെയ്തു.
ദിനംപ്രതി 50 സാമ്പിളുകൾ പരിശോധിക്കാൻ ദിഹാറിലെ കേന്ദ്രത്തിന് കഴിയും. കോവിഡ് പരിശോധനയ്ക്കായി പരിശീലനം നൽകാനും ഭാവിയിലുണ്ടാകാവുന്ന ജൈവിക ഭീഷണികൾ നേരിടുന്നതിനും കൃഷിക്കും വളർത്തുമൃഗങ്ങൾക്കുമുണ്ടാകുന്ന രോഗങ്ങളുമായി ബന്ധപ്പെട്ട ഗവേഷണ-വികസന പ്രവർത്തനങ്ങൾക്കും കേന്ദ്രം സഹായകരമാകും.
(Visitor Counter : 189
പ്രധാനമന്ത്രിയുടെ ഓഫീസ്
റുവാണ്ടന് ഗവണ്മെന്റിന്റെ ഗിരിംഗ പദ്ധതിയുടെ ഭാഗമായി പ്രധാനമന്ത്രി പശുക്കളെ സമ്മാനിച്ചു
പ്രധാനമന്ത്രി ശ്രീ. നരേന്ദ്ര മോദി ഇന്ന് റുവാണ്ടയിലെ ഗ്രാമീണര്ക്ക് 200 പശുക്കളെ സമ്മാനിച്ചു. പശുക്കള് സ്വന്തമായി ഇല്ലാത്തവര്ക്ക് അവ നല്കുന്ന റുവാണ്ടന് ഗവണ്മെന്റിന്റെ ഗിരിംഗ പദ്ധതിക്ക് കീഴിലായിരുന്നു സമ്മാനം. രുവേരു മാതൃക വില്ലേജില് റുവാണ്ട പ്രസിഡന്റ് പോള് കഗാമെയുടെ സാന്നിദ്ധ്യത്തില് നടന്ന ചടങ്ങില് വച്ചാണ് പശുക്കളെ കൈമാറിയത്.
തദവസരത്തില് സംസാരിക്കവെ, ഗിരിംഗ പദ്ധതിയെയും പ്രസിഡന്റ് പോള് കഗാമെയുടെ ശ്രമങ്ങളെയും പ്രധാനമന്ത്രി അഭിനന്ദിച്ചു. ദൂര ദേശമായ റുവാണ്ടയില് പോലും ഗ്രാമങ്ങളുടെ സാമ്പത്തിക ശാക്തീകരണത്തിനുള്ള ഉപാധിയെന്ന നിലയില് പശുക്കള്ക്ക് കൊടുക്കുന്ന പ്രാധാന്യം ഇന്ത്യയിലെ ജനങ്ങള്ക്ക് അത്ഭുതം പകരുമെന്ന് അദ്ദേഹം പറഞ്ഞു. രണ്ട് രാജ്യങ്ങളിലെയും ഗ്രാമീണ ജീവിതത്തിന്റെ സമാനതകള് അദ്ദേഹം കൂട്ടിച്ചേര്ത്തു. റുവാണ്ടയിലെ ഗ്രാമങ്ങളുടെ പരിവര്ത്തനത്തെ ഗിരിംഗാ പദ്ധതി സഹായിക്കുമെന്ന് അദ്ദേഹം പറഞ്ഞു.
പശ്ചാത്തലം :
'നിങ്ങള്ക്ക് ഒരു പശുയിരിക്കട്ടെ' എന്നതാണ് ഗിരിംഗ എന്ന വാക്കിനര്ത്ഥം. ഒരാള് മറ്റൊരാള്ക്ക് ബഹുമാനത്തിന്റെയും, നന്ദിയുടെയും സൂചകമായി പശുവിനെ നല്കുന്നത് നൂറ്റാണ്ടുകളായി റുവാണ്ടയില് നിലവിലുള്ള ഒരു സാംസ്കാരിക ആചാരമാണ്.
റുവാണ്ടയില് അപകടകരമാകുംവിധം ഉയര്ന്ന കുട്ടികളിലെ പോഷകാഹാര കുറവ് പരിഹരിക്കാനുള്ള മാര്ഗ്ഗം എന്നതിന് പുറമെ ദാരിദ്ര്യ ഉന്മൂലനം ത്വരിതപ്പെടുത്താനും കൃഷിയെയും കന്നുകാലികളെയും സംയോജിപ്പിക്കാനും ലക്ഷ്യമിട്ട് പ്രസിഡന്റ് കഗാമെ രൂപം കൊടുത്ത പദ്ധതിയാണ് ഗിരിംഗ. പാവപ്പെട്ട ഒരാള്ക്ക് പാല് തരുന്ന ഒരു പശുവിനെ കൊടുത്താല് അത് ഉപജീവന മാര്ഗ്ഗമായി മാറുകയും, ചാണകവും മറ്റും വളമായി ഉപയോഗിക്കുക വഴി കാര്ഷികോല്പ്പാദനവും, മണ്ണിന്റെ ഗുണ നിലവാരവും മെച്ചപെടുകയും, പുല്ലും മരങ്ങളും നട്ട് പിടിപ്പിക്കുക വഴി മണ്ണൊലിപ്പ് തടയാന് സഹായിക്കുകയും ചെയ്യുമെന്ന തത്വമാണ് പദ്ധതിയുടെ അടിസ്ഥാനം.
2006 ല് ആരംഭിച്ചതു മുതല് ആയിരക്കണക്കിന് പേര്ക്ക് പശുക്കളെ ലഭിച്ചിട്ടുണ്ട്. 2016 ജൂണ് വരെ മൊത്തം 2,48,566 പശുക്കളാണ് പാവപ്പെട്ട കുടുംബങ്ങള്ക്ക് വിതരണം ചെയ്തത്.
റുവാണ്ടയുടെ കാര്ഷിക ഉല്പ്പാദനത്തില് പ്രത്യേകിച്ച് പാലിന്റെയും, പാലുല്പ്പന്നങ്ങളുടെയും കാര്യത്തില് വര്ദ്ധനയുണ്ടായിട്ടുണ്ട്. ഒപ്പം പോഷകാഹാര കുറവ് പരിഹരിക്കുകയും വരുമാനത്തില് വര്ദ്ധനവ് സൃഷ്ടിക്കുകയും ചെയ്തിട്ടുണ്ട്. ഒരു പശുവിനെ ഒരാള് മറ്റൊരാള്ക്ക് കൈമാറിയാല് അത് നല്കുന്ന ആളിനും, ഗുണഭോക്താവിനും ഇടയില് വിശ്വാസവും, ബഹുമാനവും സൃഷ്ടിക്കുമെന്ന് സാംസ്കാരിക തത്വത്തിന്റെ അടിസ്ഥാനത്തില് റുവാണ്ടക്കാര്ക്കിടയില് ഐക്യം പരിപോഷിപ്പിക്കാനും പദ്ധതി ലക്ഷ്യമിടുന്നു. ഇത് മുഖ്യ ലക്ഷ്യം ആയിരുന്നില്ലെങ്കില് കൂടി പദ്ധതിയുടെ സവിശേഷ ഭാഗമായി മാറി. ഇതിന്റെ ഗുണഭോക്താക്കളെ ആരായിരിക്കണമെന്നതില് പദ്ധതി ചില മാനദണ്ഡങ്ങള് പിന്തുടരുന്നു. റുവാണ്ടയിലെ ഒരു ഗവണ്മെന്റ് ഉദ്യോഗസ്ഥന്റെ അഭിപ്രായത്തില് സ്വന്തമായി പശുക്കളില്ലാത്ത എന്നാല് പശുക്കളെ പോറ്റുന്നതിന് പുല്ലുവളര്ത്താന് സ്ഥലമുള്ള പാവപ്പെട്ടവരെയാണ് പദ്ധതിയുടെ ഗുണഭോക്താക്കളായി തിരഞ്ഞെടുക്കുന്നത്. ഗുണഭോക്താവിന് സ്വന്തമായി പശുത്തൊഴുത്ത് നിര്മ്മിക്കാനുള്ള ശേഷി ഉണ്ടായിരിക്കുകയോ അല്ലെങ്കില് സമൂഹത്തിലെ മറ്റുള്ളവര്ക്കൊപ്പം ചേര്ന്ന് പൊതുവായ പശുത്തൊഴുത്ത് നിര്മ്മിച്ച് അത് ഉപയോഗിക്കാന് സന്നദ്ധതയോ ഉണ്ടായിരിക്കണം.
(ND MRD – 604
സൂക്ഷ്മ, ചെറുകിട, ഇടത്തരം മന്ത്രാലയം
ചില്ലറ , മൊത്ത വ്യാപാരത്തെ സൂക്ഷ്മ , ചെറുകിട ഇടത്തരം സംരംഭത്തിൽ ഉൾപ്പെടുത്തിയതായി സർക്കാർ .
ന്യൂ ഡൽഹി , 02 , ജൂലൈ 2021
ചി ല്ലറ, മൊത്ത വ്യാപാരങ്ങളെ കൂടി ഉൾപ്പെടുത്തി എംഎസ്എംഇകൾക്കായി പുതുക്കിയ മാർഗ്ഗനിർദ്ദേശങ്ങൾ എംഎസ്എംഇ, റോഡ് ഗതാഗത, ദേശീയപാത മന്ത്രി ശ്രീ നിതിൻ ഗഡ്കരി പ്രഖ്യാപിച്ചു.പുതുക്കിയ മാർഗ്ഗനിർദ്ദേശങ്ങൾ 2.5 കോടി ചില്ലറ , മൊത്ത വ്യാപാരികൾക്ക് ഗുണം ചെയ്യുമെന്ന് ട്വീറ്റിൽ അദ്ദേഹം കുറിച്ചു .ചില്ലറ, മൊത്ത വ്യാപാരം എംഎസ്എംഇയുടെ പരിധിയിൽ നിന്ന് ഒഴിവാക്കപെട്ടിരുന്നതായി അദ്ദേഹം പറഞ്ഞു.ഇപ്പോൾ പുതുക്കിയ മാർഗ്ഗനിർദ്ദേശങ്ങൾ പ്രകാരം, ചില്ലറ, മൊത്ത വ്യാപാരത്തിന് ആർബിഐ മാർഗ്ഗനിർദ്ദേശങ്ങൾ പ്രകാരം മുൻഗണനാ മേഖലയിലെ വായ്പയുടെ ഗുണം ലഭിക്കും.പുതുക്കിയ മാർഗ്ഗനിർദ്ദേശങ്ങൾപ്രകാരം ചില്ലറ, മൊത്ത വ്യാപാരവും ഉദയം രജിസ്ട്രേഷൻ പോർട്ടലിൽ രജിസ്റ്റർ ചെയ്യാൻ അനുവദിക്കും.
IE
(Visitor Counter : 480
പ്രധാനമന്ത്രിയുടെ ഓഫീസ്
ഏഷ്യന് ഗെയിംസില് വെങ്കലം നേടിയ പുരുഷ കോക്ലെസ് ഫോര് തുഴച്ചില് ടീമിനെ പ്രധാനമന്ത്രി അഭിനന്ദിച്ചു
ഏഷ്യന് ഗെയിംസ്-2022 ല് വെങ്കല മെഡല് നേടിയതിന് ഇന്ത്യന് പുരുഷ കോക്സ്ലെസ് ഫോര് തുഴച്ചില് ടീമിലെ ആശിഷ്, ഭീം സിംഗ്, ജസ്വീന്ദര് സിംഗ്, പുനിത് കുമാര് എന്നിവരെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ടീമിന്റെ അത്ഭുതകരമായ നിശ്ചയദാര്ഢ്യവും ഏകോപനവുമാണ് ഈ ശ്രദ്ധേയമായ നേട്ടം കൈവരിച്ചതിന് പിന്നിലെന്ന് പ്രധാനമന്ത്രി മോദി ചൂണ്ടിക്കാട്ടി.
PIB Headquarters
സമുദ്രോത്പന്നമേളകള് കൂടുതല് വിദേശനിക്ഷേപം ലഭ്യമാക്കുമെന്ന് ഗവര്ണര്
കൊച്ചി: ഇന്ത്യാ അന്താരാഷ്ട്ര സമുദ്രോത്പന്നമേള  പോലുള്ള സംരംഭങ്ങള് സമുദ്രോത്പന്നമേഖലയില് കൂടുതല് വിദേശനിക്ഷേപം ലഭ്യമാക്കാന് ഉപകരിക്കുമെന്നു കേരളഗവര്ണര് ആരിഫ് മുഹമ്മദ് ഖാന്. സുമുദ്രോത്പന്നക്കയറ്റുമതി വികസന അതോറിട്ടിയും  സീഫുഡ് എക്സ്പോര്ട്ടേഴ്സ് അസോസിയേഷനും  സംയുക്തമായി ലുലു ബോള്ഗാട്ടി ഇന്റര്നാഷണല് കണ്വെന്ഷന് സെന്ററില് സംഘടിപ്പിക്കുന്ന ത്രിദിന 'ഇന്ത്യ ഇന്റര്നാഷണല് സീഫുഡ് ഷോ 2020'  ഉദ്ഘാടനം ചെയ്യുകയായിരുന്നു അദ്ദേഹം.
ഇന്ത്യ ലോകത്തെ മൂന്നാമത്തെ മത്സ്യോത്പാദകരാജ്യവും, രണ്ടാമത്തെ വലിയ അക്വാകള്ച്ചര് ഉത്പാദകരാജ്യവും, സമുദ്രോത്പന്നങ്ങളുടെ നാലാമത്തെ വലിയ കയറ്റുമതി രാജ്യവുമാണ്. പുതിയവിപണികള് കണ്ടെത്തിയും, മൂല്യവര്ധനയിലൂടെയും, അക്വാകള്ച്ചര് വിപുലീകരണത്തിലൂടെയും, വൈവിധ്യവത്കരണത്തിലൂടെയുമാണ് ഇന്ത്യ സമുദ്രോത്പന്നക്കയറ്റുമതി കൂടുതല് വികസിപ്പിക്കുന്നത് എന്നും ശ്രീ ആരിഫ് മുഹമ്മദ് ഖാന് ചൂണ്ടിക്കാട്ടി.
ഐഐഎസ്എസ് കേരളത്തില് നടത്തുന്നത് തികച്ചും ഉചിതമാണ്. കാരണം ഇന്ത്യയുടെ സമുദ്രോത്പന്നമേഖലയുടെ 7.6 ശതമാനവും കേരളത്തിന്റെ സംഭാവനയാണ്. കേരളത്തിലെ ഒരുദശലക്ഷത്തോളം പേര്ക്ക് ഈ മേഖല പ്രത്യക്ഷമായോ പരോക്ഷമായോ തൊഴില് നല്കുന്നതായും ഗവര്ണര് പറഞ്ഞു.
കൊച്ചിയിലെ സെന്ട്രല് ഇന്സ്റ്റിറ്റ്യൂട്ട് ഓഫ് ഫിഷറീസ് ടെക്നോളജിയുടെ പ്രവര്ത്തനങ്ങളെപ്പറ്റി ഗവര്ണര് എടുത്തുപറഞ്ഞു.. മേളയില് അവതരിപ്പിക്കപ്പെടുന്ന പുതിയസാങ്കേതികവിദ്യകള് ഇന്ത്യയിലെ യുവസംരംഭകര്ക്കു വേണ്ടവിധം ലഭ്യമാക്കപ്പെടുമെന്ന് ഗവര്ണര് പ്രതീക്ഷ പ്രകടിപ്പിച്ചു. ഇന്ത്യ ഇപ്പോള് നീലവിപ്ലവത്തിലൂടെ കടന്നുപോകുകയാണെന്നും ഇന്ത്യയുടെ കയറ്റുമതിയുടെ 10 ശതമാനം മത്സ്യവും മത്സ്യോത്പന്നങ്ങളുമാനിന്നും അദ്ദേഹം ചൂണ്ടിക്കാട്ടി.
അക്വാകള്ച്ചര് ഉത്പാദനം സംബന്ധിച്ച സര്ട്ടിഫിക്കേഷന് സ്കീമും ഗവര്ണര് ഉദ്ഘാടനം ചെയ്തു. കേരളസംസ്ഥാന വ്യവസായ വികസന കോര്പറേഷന് ചെയര്മാന് ക്രിസ്റ്റി ഫെര്ണാണ്ടസ് , എംപിഇഡിഎ ചെയര്മാന് കെ.എസ്. ശ്രീനിവാസ് എന്നിവരും ചടങ്ങില് സംസാരിച്ചു.
പരിപാടിയുടെ ഭാഗമായി മേളയുടെ രണ്ടാം ദിവസമായ നാളെ  കേന്ദ്ര വാണിജ്യ സഹമന്ത്രി സോംപ്രകാശും കേരള ഫിഷറീസ് മന്ത്രി ജെ മെഴ്സികുട്ടി അമ്മയും സമുദ്രോപന്ന കയറ്റുമതി മേഖലയില് മികവ് തെളിയിച്ചവര്ക്കുള്ള പുരസ്കാരങ്ങള് സംയുക്തമായി വിതരണം ചെയ്യും.ഏഷ്യയിലെ ഏറ്റവും വലിയ സമുദ്രോത്പന്ന ഭക്ഷ്യ മേളകളിലൊന്നായി വിശേഷിപ്പിക്കപ്പെടുന്ന ഐഐഎസ്എസ് 12 വര്ഷത്തെ ഇടവേളയ്ക്കു ശേഷമാണു കൊച്ചിയില് നടക്കുന്നത്.
350 സ്റ്റാളുകളിലായി ഇരുന്നൂറിലധികം പ്രദര്ശകര് അണിനിരക്കുന്ന മേളയില് 23 രാജ്യങ്ങളില് നിന്നുള്ളവരുള്പ്പെടെ അയ്യായിരത്തോളം ഡെലിഗേറ്റുകള് പങ്കെടുക്കുന്നുണ്ട് .മേളയുടെ അവസാന ദിവസമായ ഞായറാഴ്ച  പൊതുജനങ്ങള്ക്കു പ്രവേശനം അനുവദിക്കും. 100 രൂപയാണ് പ്രവേശന ഫീസ്
IE/SKY
photo caption :
 സീഫുഡ് എക്സ്പോര്ട്ടേഴ്സ് അസോസിയേഷനും  സംയുക്തമായി സംഘടിപ്പിക്കുന്ന ത്രിദിന ഇന്ത്യാ അന്താരാഷ്ട്ര സമുദ്രോത്പന്നമേളയുടെ  ഉദ്ഘാടനം കേരളഗവര്ണര് ആരിഫ് മുഹമ്മദ് ഖാന് നിർവഹിക്കുന്നു
തെരഞ്ഞെടുപ്പ് കമ്മീഷന്
ഛത്തീസ്ഗഢ്, മധ്യപ്രദേശ്, മിസോറം, രാജസ്ഥാൻ, തെലങ്കാന സംസ്ഥാനങ്ങളിലെ നിയമസഭാ തെരഞ്ഞെടുപ്പ്, 2023
ഛത്തീസ്ഗഢ്, മധ്യപ്രദേശ്, മിസോറം, രാജസ്ഥാൻ, തെലങ്കാന സംസ്ഥാനങ്ങളിലെ നിയമസഭാ തെരഞ്ഞെടുപ്പിനായുള്ള തീയതിപ്പട്ടിക തെരഞ്ഞടുപ്പു കമ്മീഷൻ തയ്യാറാക്കി. കാലാവസ്ഥ, അക്കാദമിക കലണ്ടർ, ബോർഡ് പരീക്ഷകൾ, പ്രധാന ആഘോഷങ്ങൾ, സംസ്ഥാനങ്ങളിലെ നിലവിലെ ക്രമസമാധാന സാഹചര്യങ്ങൾ, സി ആർ പി എഫ് സേനയുടെ ലഭ്യത, ആവശ്യമായ സേനയെ അതാത് സ്ഥലങ്ങളിലേക്ക് എത്തിക്കാനും കൃത്യമായി വിന്യസിക്കാനും ആവശ്യമായ സമയം എന്നിവയടക്കമുള്ള ഘടകങ്ങൾ പരിഗണിച്ചതിനും പ്രസക്തമായ മറ്റ് അടിസ്ഥാന സാഹചര്യങ്ങൾ ആഴത്തിൽ വിലയിരുത്തിയതിനും ശേഷമാണ് തെരഞ്ഞെടുപ്പ് കമ്മീഷൻ തീയതികൾ തീരുമാനിച്ചിരിക്കുന്നത്.
1951 ലെ ജനപ്രാതിനിധ്യ നിയമത്തിന്റെ പ്രസക്തമായ വ്യവസ്ഥകൾ പ്രകാരം പൊതുതെരഞ്ഞെടുപ്പ് വിജ്ഞാപനം പുറപ്പെടുവിക്കാനായി ഛത്തീസ്ഗഢ്, മധ്യപ്രദേശ്, മിസോറം, രാജസ്ഥാൻ, തെലങ്കാന സംസ്ഥാനങ്ങളിലെ ഗവർണർമാരോട് ശുപാർശ ചെയ്യാൻ വിഷയത്തിന്റെ എല്ലാ വശങ്ങളും പരിഗണിച്ചതിനു ശേഷം തെരഞ്ഞെടുപ്പു കമ്മീഷൻ തീരുമാനിച്ചു.
Click here കൂടുതൽ വിവരങ്ങൾക്ക് 1
Click here കൂടുതൽ വിവരങ്ങൾക്ക് 2